***Bitange i princeze*** je naziv kazališne predstave inspirirane popularnom televizijskom serijom istoga imena, čiji je autor Goran Kulenović. Kulenović je napisao i režirao predstavu prema vlastitoj ideju, a suradnik na dramskom tekstu bio je Antonio Gabelić. Predstava je premijerno izvedena 15. prosinca 2006. godine u Kazalištu Kerempuh u Zagrebu te je prije skidanja s repertoara imala ukupno 118 izvedbi. Radnja drame fokusirala se na pokušaj petoro glavnih likova da snime sapunicu, pokušaj koji ih je doveo do zloglasne *TV porote*, ali je sadržavao i niz skečeva iz originalne serije koji su ponešto prerađeni za dasku. Glavni glumci iz televizijske serije ponovili su svoje uloge i u predstavi, a od sporednih glumaca pridružio im se i Konobar (Dražen Čuček), dok su novi likovi napisani za predstavu bili Tužitelj (Mario Mirković) i Sutkinja (Kostadinka Velkovska) *TV porote*. Radnja predstave kasnije je prerađena i prikazana u petoj sezoni serije. Zbog glumičine trudnoće i poroda, Natašu Dangubić u nekim je izvedbama predstave zamijenila Linda Begonja, koja će se kasnije i sama pojaviti u seriji. 

Ideja o kazališnoj predstavi nastala je tijekom snimanja druge sezone serije, koja je inicijalno trebala biti i posljednja sezona serije. Tako je kazališna predstava inicijalno bila zamišljena kao nastavak serije, kada se vjerovalo da ona neće biti obnovljena za treću sezonu. Međutim, serija je u međuvremenu obnovljena za treću sezonu (i još dvije nakon treće), tako da je predstava odgođena te je premijerno prikazana neposredno prije emitiranja treće sezone, a nakon što je ista već bila snimljena.

Scenografkinja serije bila je Marta Crnobrnja, dok je za kostime bila zadužena Sanja Šeler. Svjetlo je oblikovao Olivije Marečić, dok je koreografiju osmislila Larisa Lipovac. U to, tijekom predstave su korišteni razni video klipovi, koje je osigurao "microfilm", kao i originalna glazba iz serije čiji je autor Dubravko Robić te uvodna pjesma, "Bitange i princeze", čiji su autori Mile Kekin i Krešimir Šokec.

Predstava je dobila dobre kritike povodom premijere.

Vanjske veze
------------

* *Bitange i princeze* na sajtu IMDb
* *Bitange i princeze* na stranicama Interfilma
* *Bitange i princeze* u arhivi Kazališta Kerempih

| * p
* r
* u
*Bitange i princeze* |
| --- |
| 
* Goran Kulenović (autor)
* Ivan Maloča (producent)

 |
| Likovi | 

|  |  |
| --- | --- |
| Glavni | 
* Robert Kumerle
* Teodor Friščić
* Irena Grobnik
* Kazimir Hrastek
* Lucija Toć
* Gazda
* Konobar (Armando)
* Erotoman (Saša)

 |
| Sporedni | 
* Šef
* Inspicijent
* Barbara
* Unuka
* Psihopat
* Adriana
* Blaž Prizmić
* Agent 003
* Glavni
* Glavna
* Dorian
* Ksenija

 |

 |
| Sezone(lista epizoda) | 
* 1
* 2
* 3
* 4
* 5

 |
| Produkcija | 

|  |  |
| --- | --- |
| Režija | 
* Goran Kulenović
* Dražen Žarković
* Ivan-Goran Vitez
* Vinko Brešan

 |
| Scenaristi | 
* Goran Kulenović
* Zoran Lazić
* Tonći Kožul
* Vlado Bulić
* Ivan-Goran Vitez
* Branko Ružić
* Irena Krčelić
* Nikolina Čuljak
* Natali Golušić
* Koraljka Meštrović
* Antonio Gabelić
* Aleksandar Holiga
* Dražen Žarković
* René Bitorajac
* Milan Kekin

 |

 |
| Povezani članci | 
* Gostujuće uloge
* Kazališna predstava
* *Friends*

 |